Mumio čisté 60tbl.
Zloženie:100% čisté mumio (očistené vodou od prímesí), 200mg v 1 tablete. Balenie: 60 tabliet. Nové balenie. Účinky: Antiseptické, veľmi posilňujúce.
Mumio očistené od prímesí má Mumio čiernu farbu, na povrchu je lesklé, konzistenciou sa podobá asfaltu a má horkú chuť. Pomerne rýchlo sa rozpúšťa telesným teplom (na dlani), je ľahko rozpustné vo vode, ale v liehu nie.
Z chemického hľadiska je Mumio prírodná zmes organických a anorganických látok. Skladá sa z 26 stopových prvkov, 10 oxidov kovov, aminokyselín, steroidov, fosfolipidov, rady vitamínov, éterických olejov a ďalších biologicky aktívnych látok.
Slovo mumio doslova znamená "ochraňuje telo pred chorobou" alebo "telo uchovávajúce". Náleziská mumia sa nachádzajú vysoko v horách Ázie, v ťažko dostupných miestach vo výškach min. 3000 m nad morom, na stenách a stropoch jaskýň alebo v trhlinách v podobe malých stalaktitov, ktoré svojim tvarom pripomínajú slzy (preto názov "Slzy hôr"). Tibeťania nazývajú Mumio "barak šun" (Brogshaun), v preklade horský olej, Indovia "Shilajit", a Arabský ekvivalent znie Chafiz-al-Adžsod alebo Arakul džibal - horský pot.
Podľa starej legendy z Kirgizstanu sa kedysi odohral nasledujúci príbeh:
Bohatý chán Faridun cestoval so svojou družinou rozsiahlymi horskými oblasťami, aby tam lovil chutnú ázijskú zver. Lovci prenasledovali jelenicu, ktorú poranili dvomi šípmi. Napriek zraneniam ju stratili z dosahu. Nadchádzajúca noc sťažovala stopovanie čím ďalej, tým viac a tak sa lovci rozhodli, že budú pokračovať v stopovaní až po východe slnka. Po niekoľkých dňoch stopovania vystúpila stopa do vyšších oblastí regiónu až do veľkej horskej jaskyne. Lovci teda zapálili fakle a pustili sa do hľadania. Po nejakej dobe našli zranené zviera, ktoré si otieralo rany o akýsi zvláštny hnedočierny kameň a občas ho aj olízalo. Lovci sa divili ako rýchlo sa jelenica uzdravila napriek ťažkým zraneniam od šípov. Vyslali posla k chánovi, aby mu ihneď povedal, čo sa odohralo. Chán prikázal, aby lovci chytili zviera živé a priniesli aj kúsok onoho "hnedočierneho kameňa". Lekári mocného chána potom preskúmali "mysteriózny kameň" a traduje sa, že ním dokázali vyliečiť veľa ochorení. Následne boli dôkladne preskúmané hory, kameň bol vyťažený a ukrytý v klenotnici. Starými obchodnými cestami pozdĺž legendárnej hodvábnej cesty sa mumio dostalo po čase do prednej Ázie a do Grécka, kde sa jeho účinkami dôkladne zaoberal Aristoteles a neskôr aj jeho žiak Alexander Veľký. Z tohoto obdobia existuje i písomný záznam o skúmaní účinkoch mumia na ľuďoch a najrôznejších formách jeho aplikácie. (Dr. Wolfgang Windman, Mumio-tradiční přírodní léčivo, 2006, vyd. Fontána).
mumio je vhodné aj pri odvápnenej sklovine, máme s tým výborné osobné skúsenosti. Treba si dobre čistiť zuby, čo najmäkšou kefkou aj medzizubnými kefkami a potierať mumiom: kúsok tabletky nechať rozpustiť v ústach a jazykom potrieť ďasná aj zuby a to najmä večer na noc. Mumio si môžete takto nanášať aj kedykoľvek cez deň, po jedle si vypláchnite vodou ústnu dutinu a ak sa dá, prečistite si rýchlo ďasná aspoň medzizubnými kefkami (aby sa strava dostala preč z medzizubných priestorov) a naneste mumio.
Určite treba užívať mumio aj vnútorne, užívanie závisí aj na vašej telesnej hmotnosti. Napr. na každých 30kg telesnej hmotnosti sa užíva preventívne pol tablety 1-2 krát denne, takže pri hmotnosti napr. 60kg je to jedna tableta 1-2 krát denne. Na prvé dva týždne je dobré dávku zdvojnásobiť, t.z. pri váhe 60kg aj 2 tablety dvakrát denne. Potom môžete po 7-10 dňovej prestávke pokračovať preventívnym dávkovaním.
na žalúdok užívať mumio určite s jedlom, rakytníkový olej vyskúšajte aj nalačno, ak Vám to nebude nepríjemné, pokračujte s olejčekom nalačno. V opačnom prípade odporúčame rakytníkový olej až po jedle, alebo s jedlom (dá sa dať na chlebík, do šalátu, do nátierky a pod.-aby sa tepelne neupravoval). Keďže má silné protizápalové účinky a takisto čistí, je vhodný aj ako doplnková liečba akné. Ak je akné vo veľmi zlom stave (hodne otvorené, hnisavé a bolestivé) kľudne si olejom priamo natrite postihnuté miesta navečer alebo pridajte do krému.